**Utkast – Referat - NfN Styremøte nr. 3/15**

**Tid: 20.03.2015, kl. 15:00-16:30  
Sted: Hos Multiconsult (etter Årsmøtet)**   
**Tilstede: Magne, Gina Marie, Kari, Sidsel, Erick.  
 Kirsten, Olav Egil, Margrethe   
Forfall: Audun, Henning**

**Referent: Olav Egil**

**SAKLISTE**Styresekretær Olav E åpnet møtet og ønsket på vegne av NfN Gina Marie og Kari velkommen som nye styremedlemmer, samt til valget av Erick som inntil Årsmøtet   
formelt hadde fungert som stedfortreder til Torstein Lyng Saksen (sluttet i Statoil i valgperioden).   
Styremedlemmene ble deretter innbudt til en diskusjon om hvem som skal være stydeleder i NfN i 2015 og frem til Årsmøtet i 2016.   
   
   
 **1. Valg av styreleder**

**Beslutning**:

Magne Lea ble enstemmig valgt til styreleder frem til neste årsmøte, 2016.

**1a. Valg av nestleder** Magne takketde tilstedeværende styremedlemmer for valget, og røpet at han på epost  
 hadde fått tilslutningserklæring fra fraværende styremedlem(mer) hvis han skulle bli  
 foreslått valgt.   
 NfNs Statutter har ingen bestemmelse om valg av nestleder men Magne så tilbake på  
 gode erfaringer med Kjersti Nordtveit som nestleder og ba styret om forslag.   
 I påfølgende forslag fra styremedlemmene ble det lagt vekt på at et styremedlem som   
 hadde tid bak seg i styret burde foretrekkes samt at det burde skjeles til kjønnsbalansen.  
 Det ble også foreslått å innføre et antall varamedlemsplasser i styret (ikke personlige).

**Beslutning:**

Sidsel Thompson ble enstemmig valgt til nestleder i Magnes valgperiode.  
 Spørsmålet om varamedlemsplasser vil bli tatt opp igjen ved første revisjon av   
 Statuttene (før neste Årsmøte) og eventuelt fremmet som forslag til endring i   
 Statuttene.

**2. Referat fra styremøte 2/15** Hovedhensikten med å ta denne saken med på dette konstituerende møte var ågi de nye styremedlemmene innsikt styrets løpende saker og dermed bedre kontinuitet i  
 styrets videre arbeid.Referatet ble gjennomgått på vanlig måte, med hovedvekt på beslutningene.

**Beslutning:**

Ingen kommentarer til referatet.   
 Referatet godkjennes.

**3. Styrets arbeidsplan 2015** Siden styret ikke var fulltallig ble saken begrenset til å beslutte tidspunkt for neste  
 møte.

**Beslutninger:** Neste styremøte:   
 Dag: **Torsdag 7. mai** Tid: **11:00 – 16:00** (ramme)Sted: **Statoil, Fornebu** (kontakt, Erick)   
 Viktige saker:-Planene for Nøkkeltallsmøtet 2015  
 - Videre arbeid med NfNs strategi  
 - Styrets arbeidsplan 2015  
 Som ansvarlig styremedlem for videre arbeid med strategien, ba Erick spesielt  
 om synspunkter fra de nye styremedlemmene (utgangspunkt: beslutningene truffet  
 på styremøte 2/15).   
  
 Siden det er viktig å få møtene så fulltallig som mulig, skal styresekretær snarest  
 etablere en «Doodle» villighetsregistrering av et antall foreslåtte datoer for styremøter   
 etc resten av året.

**4. Eventuelt** Intet